सुधा-मैंने यह रोल इसलिए स्वीकार किया क्योंकि यह एकदम अलग है। ऐसा रोल मैंने पहले कभी नहीं किया। मैंने अपने अभिनय में हमेशा बॉडी लेंग्वेज, हाव-भाव व हथेलियों का उपयोग किया है परन्तु इस रोल में इनका उपयोग नहीं किया गया है। इस किरदार को प्रभावी बनाने के लिए बॉडी लेंग्वेज, पहनावा व लुक को अधिक महत्व न देकर सिर्फ आंखों पर फोकस किया गया है। इसमें आंखों का इतना प्रभावी उपयोग किया गया है कि सामने वाला देखकर ही डर जाए और कोई सवाल न पूछे। यह माई के केरेक्टर का विशेष जादुई प्रभाव है।